Man dood in motor gevindFoto: ER24 Russel Meiring, woordvoerder van ER24, het gesê paramedici is om 12:00 deur ŉ plaaslike veiligheidsmaatskappy na die toneel in Pineweg ontbied. “Paramedici het ŉ man in die bestuurdersitplek van die motor aangetref. Hy het verskeie skietwonde aan sy liggaam opgedoen en het geen teken van lewe getoon nie. Ongelukkig was daar niks wat vir die man gedoen kon word nie en hy is op die toneel dood verklaar,” het Meiring gesê. Die provinsiale polisiewoordvoerder kon nie onmiddellik vir kommentaar bereik word nie.